**Zadatci za lektiru *Mali princ* A. de Saint Exuperyja**

Za ovu lektiru moraš izvršiti **dva zadatka**.

1. **Napiši vijest** vezanu za neki (bilo koji) dio iz ove bajke.

Smjernice za pisanje:

* vijest mora ostvariti namjenu informiranja čitatelja o događaju (iznosi sve ključne podatke o onome što se dogodilo; ne iznose se nevažni ili suvišni podatci)
* navedi podatke koji odgovaraju na pitanja: tko, što, gdje, kad, zašto i kako.
* navedi izjavu jedne osobe (lika) povezanu s događajem o kojemu izvještavaš
* vijest treba biti napisana prikladnim jezikom i stilom (stav autora je objektivan i neutralan)
* vijest mora biti jezično točna
* možeš pisati rukom, a možeš i na računalu (pazi na točnost)
* vijest mora imati oko 150 riječi
* vijest mora biti opremljena nadnaslovom i naslovom:
	+ nadnaslov – dolazi iznad glavnog naslova, kratka informacija koja najavljuje temu vijesti (od 4 do 8 riječi)
	+ naslov – mora biti zanimljiv kako bi privukao čitatelje, može se uzeti neki izraz ili rečenica iz teksta (obično od 2 do 4 riječi)

Čitajući djelo, razmišljaj o čemu bi mogao/mogla napisati vijest.

1. Čitajući djelo, **ispisuj** **mudre misli**. Piši ih na poseban papir, uredno i točno. O tim ćemo mislima razgovarati na satu lektire.